polyglot-tagger/wikipedia-language-snippets-filtered huggingface dataset:
தமிழ் நாட்டார் வழக்கில் வள்ளி - தெய்வானை இடையேயான மோதல்களை இவர்களிடமும் காணலாம். தன் தேவியரிடையேயான மோதலைத் தவிர்க்க, செயூரியின் மேற்புறம் மாலசையையும், கீழ்ப்புறம் பானுவையும் குடியமர்த்துகிறார் கண்டோபா. மூத்தவள் மாலசை நல்ல சமையல் காரி, ஆனால் பொறாமை பிடித்தவள். பானுவோ பேரழகி. கவர்ச்சியானவள். ஆனால் அவளுக்கு சமைக்கத் தெரியாது. தத்துவார்த்தபூர்வமாக மாலசையையும் பானுவையும் பண்பாடு மற்றும் இயற்கைக்கு முறையே ஒப்பிடுகிறார்கள்.
அமெரிக்க இராணுவ வீரர்களுக்கு போர்க் களத்தில் உதவும் வகையில் செயற்கை நுண்ணறிவு கொண்ட இயந்திர நாய் ஒன்று இரகசியமாக வடிவமைக்கப்படுகிறது. நன்றியும் வீரமும் கொண்ட வேட்டை நாய்களுக்கு உள்ள குணங்களோடும், செயற்கை நுண்ணறிவுடனும் வடிவமைக்கப்பட்ட ஏ.எக்ஸ்.எல் எனும் பெயரிடப்பட்ட இயந்திர நாய், ஏதோ ஒரு காரணத்தால் பழுதான எந்திரக் கழிவுகளுடன் வெளியேறுகிறது. இந்திலையில் மைல்ஸ் என்ற இளைஞனால் அது மீட்கப்படுகிறது. அது உருவில் எந்திரனாக இருந்தபோதும் நாயிக்குரிய விசுவாசம் மாறாதது மைல்ஸின் விவரங்களைப் பதிவுசெய்துகொண்டு அவனையே தனது எஜமானனாக ஏற்றுக் கொள்கிறது. இதற்கிடையே அதை உருவாக்கிய ஆராய்ச்சியாளர்கள் சிலர் அதைத் தொலைவிலிருந்தபடியே கட்டுப்படுத்த முயன்றும், தீய பரிசோதனைகளிலும் ஈடுபடுகின்றனர். இவற்றுக்கு எதிராக இயந்திர நாயான ஏ.எக்ஸ்.எல். மற்றும் அது தன் எஜமானனாக ஏற்றுக்கொண்ட மைல்ஸ் மற்றும் அவனுடைய தோழி ஆகியோர் ஈடுபடும் சாகசங்களே இத்திரைப்படம்.
ஏ.எக்ஸ்.எல். என்பது 2018 ஆம் ஆண்டய அமெரிக்க அறிவியல்-புனைகதைத் திரைப்படமாகும். இதை ஆலிவர் டேலி எழுதி, இயக்கியுள்ளார். படத்தில் அலெக்ஸ் நியுஸ்டேடர், பெக்கி ஜி, தாமஸ் ஜேன், அலெக்ஸ் மெனிக்கோல், டொமினிக் ரெயின்ஸ் உள்ளிட்டோர் நடித்துள்ளனர். இது 2018 ஆகத்து 24 அன்று குளோபல் ரோட் என்டர்டெயின்மென்ட் மூலம் அமெரிக்காவில் வெளியிடப்பட உள்ளது.
ஏ.எக்ஸ்.எல். படமானது புரூப் ஆப் கான்சப்ட் என்ற தனது குறும்படத்தை அடிப்படையாகக் கொண்டே, ஆலிவர் டேலி எழுதி, இயக்கிய படமாகும். அந்தக் குறும் படமானது, 2014 இல் 190 பேரின் நிதியுதவியுடன் எடுக்கப்பட்டது. அக்குறும்படம் மனித குலத்திற்கும் தொழில்நுட்பத்திற்கும் இடையிலான எல்லைகள் மங்கலாக்குவது பற்றிய ஒரு படம் ஆகும்.
இந்த ஓவியத்தால் தூண்டப்பட்ட செருமன் திரைப்படத் தயாரிப்பாளர் பிரெட்ரிக் வில்லியம் முர்னோ தனது முதல் படத்தை என்ற பெயரில் தயாரித்தார். இது பின்னர் அமெரிக்கத் தொடர்வண்டிப்பாதை முன்னோடியான என்றி எட்வார்ட்சு அன்டிங்டன் என்பவருக்கு $728,800 விலைக்கு விற்கப்பட்டது. இது பிரித்தானியாவில் எதிப்பலையை உருவாக்கியது. இதுவே அக்காலத்தில் ஓவியம் ஒன்றுக்குக் கிடைத்த ஆகக் கூடிய விலை எனச் சொல்லப்படுகிறது. ஆனால், 1921 நவம்பர் 11 ஆம் தேதியிட்ட "நியூயார்க் டைம்சு" செய்தித் தாளின்படி வாங்கிய விலை $640,000 ஆகும் இது, 2014 ஆம் ஆண்டு மதிப்பில் 8.5 மில்லியன் அமெரிக்க டாலருக்குச் சமம். 1922 இல் இது கலிபோர்னியாவுக்குச் செல்லுமுன், இவ்வோவியம் தேசியக் காட்சியகத்தில் காட்சிக்கு வைக்கப்பட்டிருந்தபோது 90,000 பேர்கள் இதனைப் பார்வையிட்டனர். காட்சிக் கூடத்தின் பணிப்பாளர் சார்லசு ஓம்சு இவ்வோவியத்துக்குப் பிரியாவிடை அளிக்கும் வகையில் அதன் பின் பக்கத்தில் " " என எழுதி, "." எனக் கையொப்பம் இட்டுள்ளார்.
1796 ஆம் ஆண்டில் தனது நொடிப்புநிலையை அறிவிக்கும் வரை இவ்வோவியம் யொனதன் புட்டாலின் உடைமையாக இருந்தது. இதை முதலில் அரசியல்வாதியான யோன் நெசுபிட் வாங்கினார். பின்னர் இதைத் தோற்றப்பட ஓவியர் யோன் ஆப்னர் வாங்கினார். 1809 ஆம் ஆண்டளவில் "நீலப் பையன்" ஓவியம் ஏர்ள் குரொசுவீனரின் சேகரிப்பில் இருந்தது. பல ஆண்டுகள் இவரது வாரிசுகளிடம் இருந்த இவ்வோவியத்தை 1921 ஆம் ஆண்டு வெஸ்ட்மின்ஸ்டர் டியூக், வணிகர் யோசேப் டுவீன் என்பவருக்கு விற்றார். பிரித்தானிய நிறுவனம், அரச அக்கடமி போன்ற பல்வேறு இடங்களில் இடம்பெற்ற கண்காட்சிகளில் பொதுமக்கள் பார்வைக்கு வைக்கப்பட்டதைத் தொடர்ந்து, ஓவியத்தின் அச்சுப் படிகள் மிகவும் பிரபலமாயின.
இந்த ஓவியத்தால் "பாப்" இசைக் கலைஞர் ராபர்ட் ரவுசன்பர்க் ஓவியத்தின்பால் கவரப்பட்டார். "நீலப் பையன்" ஓவியம் பெரும்பாலும், அன்டிங்டன் நூலகத்தில் அதற்கு முன்னால் வைக்கப்பட்டுள்ள தாமசு லாரன்சின் "பிங்கி" என்னும் ஓவியத்துடன் இணையாகப் பார்க்கப்படுகின்றது.
எங்கள் நிறுவனம் மூலம் நாங்கள் பல்வேறு படங்களை தயாரித்து வழங்கி உள்ளோம். ஒவ்வொருக் கால கட்டத்திலும் மக்களின் ரசனைக்கு ஏற்ப, சிறந்தக் கலைஞர்களைக் கொண்டு தரமான படங்கள் வழங்கி வருவது என்பது எங்களது நிறுவனத்தாரின் கோட்பாடாக இருந்து வருகிறது
2018 ஆம் ஆண்டு சூலை மாதம், இந்நிறுவனத்தின் 32வது திட்டவெளியீட்டை அறிவித்தது. இப்படத்திற்கான பூசை, சூலை மாதம் 6 தேதி, சென்னையில் போடப்பட்டது. அதன்படி, நடிகர் அஜித் குமார், இயக்குநர் சிவாவின் இயக்கத்தில், விசுவாசம் நடிக்கிறார். இது 'தல' என்று அழைக்கப்படும் அஜீத்தின் 57வது படமாகும். இப்படத்திற்கான இசையமைப்பாளர், அனிருத் ஆவார். மேலும், வெற்றி பழனிசாமி ஒளிப்பதிவாளராகவும், ஆண்டனி ரூபன் படத்தொகுப்புக்கும், இந்நிறுவனத்துடன் ஒப்பந்தம் ஆகியிருக்கின்றனர், இந்த படம் முழுக்க முழுக்க வெளிநாடுகளில் எடுக்கப்பட, இந்நிறுவனம் திட்டமிட்டுள்ளது. 2017 ஆம் ஆண்டு தமிழகத்தில் வெளியான, விவேகம் என்பதும், இந்த நிறுவனத்தால், இயக்குநர் சிவா இயக்கி, அஜித்குமார் நடித்தது குறிப்பிடத் தகுந்த நிகழ்வு ஆகும்.
சத்ய ஜோதி பிலிம்ஸ் என்ற நிறுவனமானது, 1970 ஆம் ஆண்டு என்பவரால் டீ. ஜி. தியாகராசன் அடித்தளமிடப் பட்டது. தியாகராசன், எம்.பி. ஏ. பட்டம் பெற்று அமெரிக்காவில் வசித்து வந்தவர் ஆவார். இவரது தந்தை காலஞ்சென்ற வீனஸ் டீ. கோவிந்தராசன் ஆவார். இவரது தந்தையும், வீன்ஸ் பிக்சர்ஸ் என்ற நிறுவனம் வழியாக 1960 ஆம் ஆண்டுகளில் தொடங்கி 1980 ஆம் ஆண்டுகள் வரை, திரைப்படங்கள் தயாரித்தார். தொடகத்தில் 1970 ஆம் ஆண்டுகளில், தியாகராசன் சத்யா மூவிஸ் நிறுவனத்தில், திரைப்படம் தயாரிப்புப் பிரிவில் பணியாற்றினார். தமிழக அமைச்சருள் ஒருவராய் இருந்த இராம. வீரப்பன் அவர்களின் பட நிறுவனமான சத்யா மூவிஸ் என்பதும், இராம. வீரப்பன் இவரது மாமனார் என்பது குறிப்பிடத் தகுந்த சமூக அடையாளம் ஆகும். இத்தகைய அனுபவங்களும், கற்றல்களும், இந்திறுவனத்தினை, தொடர் வெற்றிப் பாதையில் இட்டு செல்வாதாகக் கொள்ளலாம்.
சத்ய ஜோதி பிலிம்ஸ் என்பது தமிழ்நாட்டில் திரைப்படங்கள் மற்றும் தொலைக்காட்சி நாடகத் தொடர்களை தயாரித்து, அவற்றை வெளியீடு செய்யும் நிறுவனம் ஆகும். இந்த நிறுவனம் 1980 ஆம் ஆண்டு 'ஜி. தியாகராசன்' மற்றும் 'ஜி. சரவணன்' என்பவர்களால் நிறுவப்பட்டது.
கீழ்கண்ட தமிழ் நாடகத்தொடர்களை இந்நிறுவனம் எடுத்து ஒளிபரப்பியது. அடைப்புக்குறிகளுக்குள் இருக்கும் ஆண்டு, அந்தக் குறிப்பிட்டத் தொடர் ஒளிபரப்புத் தொடங்கிய ஆண்டினைக் குறிக்கிறது.
சீசரின் நோக்கில் "ஜெர்மானியா" என்பது, சீசரினால் உரோமின் கட்டுப்பாட்டுக்கு வெளியே விடப்பட்டிருந்த கவுலுக்கு எதிர்ப்புறத்தில், ரைன் ஆற்றின் கிழக்குக் கரையில் இருந்த ஒரு புவியியல் நிலப்பரப்பைக் குறித்தது. "செருமானிக் மொழிகள்" என்னும் கருத்துருவுக்கும், "செருமனி" என்னும் புவியியல் பண்பாக்கப் பெயருக்கும் மேற்படி சொல்லே சொற்பிறப்பு மூலம் ஆகும். சில செந்நெறிக் கால எழுத்தாளர்களைப் பொறுத்தவரை, "ஜெர்மானியா" சர்மாத்தியாப் பகுதியையும், உரோமப் பேரரசின் கட்டுப்பாட்டில் இருந்த ரைன் ஆற்றின் மேற்குக் கரைப் பகுதியையும் குறித்தது. மேலும் தெற்கில், ரைனுக்குக் கிழக்கிலும், ஆல்ப்சுக்கு வடக்கிலும் செல்ட்டிய மக்கள் இன்னும் வசித்து வந்தனர். ரைனுக்குக் கிழக்கே வேறுபட்ட பண்பாடுகள் இருப்பதாக சீசர், தசித்தசு போன்றோர் குறிப்பிட்டுள்ளனர். ஆனால், இந்தப் பாண்பாட்டுக் குறிப்புக்களின் கருப்பொருள் அப்பகுதிகள் காடாகவும், ஆபாத்தானதாகவும் இருந்தன என்பதுடன், கவுல் பகுதியைவிட நாகரிகம் குன்றியதாக இருந்தது என்பதும் அதனால், கூடுதலான படைக் கண்காணிப்புத் தேவைப்பட்டது என்பதுமாகும்.
பொகாமு 222 அளவில், "ஜெர்மானி" என்னும் இலத்தீன் சொல்லின் பயன்பாடு பாசுத்தி கப்பித்தோலினி கல்வெட்டில் காணப்பட்டது. இது கவுல் அல்லது தொடர்புடைய மக்களைக் குறித்திருக்கக்கூடும். எனினும், இது முன்னைய தேதியொன்றை குறிப்பிடும் பொகாமு 18 இல் நிறுவப்பட்ட கல்வெட்டு ஆதலால், இதில் குறித்த தேதி சரியானதாக இல்லாமல் இருக்கலாம். பொசிடோனியோசு என்பவரால் எழுதப்பட்டதாகக் கருதப்படும் பொகாமு 80 ஐச் சேர்ந்த ஆவணம் ஒன்றில் இச்சொல் மீண்டும் காணப்பட்டதாகத் தெரிகிறது. இவ்விடயம் மிகவும் பிந்தி பொகா 190 இல் ஆதனையோசு என்பவரால் மேற்கோளாகவே காட்டப்பட்டுள்ளது. இதற்குச் சற்றுப் பின்னர் "ஜெர்மானி", "ஜெர்மானியா" தொடர்பான விரிவான விளக்கங்கள் யூலியசு சீசரிடம் இருந்தே வருகிறது. யோலியசு சீசரின் நினைவுக் குறிப்புகள் அவரது நேரடி அனுபவங்களின் அடிப்படையிலானது.
"செருமானிக்" என்னும் சொல், செந்நெறிக் காலத்தில், கீழ், மேல், பெரும் செருமானியப் பகுதிகளில் வாழ்ந்த பழங்குடிக் குழுக்களைக் குறிப்பதற்கு உரோம எழுத்தர்கள் பயன்படுத்தியபோது உருவானது. உரோமர்களின் "செருமானிக்" என்னும் சொற் பயன்பாடு மொழியை அடிப்படையாகக் கொண்டதாக இருக்கவேண்டியது இல்லை. ஆனால் இது, தற்கால லக்சம்பர்க், பெல்சியம், வடக்கு பிரான்சு, அல்சாசு, போலந்து, ஆசுத்திரியா, நெதர்லாந்து, செருமனி ஆகிய நாடுகளில் வாழ்ந்த, நாகரிகத்தில் குறைந்தவர்களாகவும், செல்ட்டியக் கௌல்களைக் காட்டிலும் உடல் ரீதியாக உரம் ஏறியவர்களாகவும் காணப்பட்ட பழங்குடிக் குழுக்களைக் குறித்தது.
உரோம-செருமானிய போர்களில், குறிப்பாக வரலாற்று முக்கியத்துவம் பெற்ற தெயுத்தோபர்க் காட்டுச் சண்டையில், ஐரோப்பிய வரலாற்றில் தாக்கத்தை ஏற்படுத்தக்கூடிய அளவுக்கு செருமானியப் பழங்குடிகள் இருந்ததாக உரோமின் வரலாற்றாளர்கள் குறிப்பிட்டுள்ளனர். தெயுத்தோபர்க் காட்டுச் சண்டையில், செரூசியின் தலைவன் ஆர்மினியசின் கீழ் போரிட்ட செருமானிக் பழங்குடிப் போர்வீரர்கள் மூன்று உரோமானியப் படைப்பிரிவுகளையும் அவர்களது துணைப் படைகளையும் தோற்கடித்தனர். இது உரோமப் பேரரசின் படைகள் மக்னா செருமானியாவில் இருந்து பின்வாங்கக் காரணம் ஆயிற்று.
செருமானிக் மக்கள் என்பவர்கள், வடக்கு ஐரோப்பிய மூலத்தைக் கொண்ட இந்திய-ஐரோப்பிய இன-மொழிக் குழுவைச் சேர்ந்தோர் ஆவர். இவர்களிற் பெரும்பாலோர், முன்-உரோம இரும்புக் காலத்தில் முந்தைச் செருமானியத்தில் இருந்து பிரிந்த செருமானிய மொழிகளோடு தொடர்புடையவர்கள்.
அப்போது, அந்த ஆயுதங்களை கைமாற்றும் கும்பல் கப்பலில் இருப்பதாக கிடைக்கும் தகவலை அடுத்து, அவர்களை பிடிக்க இசுபைடர்-மேன் அந்த கப்பலுக்கு செல்கிறார். அப்போது, ஸ்பைடர் மேன் மீது நடத்தப்படும் தாக்குதலில், அந்த கப்பல் இரண்டாக உடையும் நிலை ஏற்படுகிறது. இதையடுத்து தனது சக்தியின் மூலம் அந்த கப்பலை மீண்டும் ஒட்ட வைக்க முயற்சிக்கிறார். இதையடுத்து அங்கு வந்த அயன் மேன், இரண்டாக பிளந்த கப்பலை ஒன்றிணைத்து, அதில் இருந்த மக்களையும் காப்பாற்றுகிறார். ஆனால் தனது பேச்சை கேட்காமல், அதிகப்பிரசங்கித்தனமாக ஈடுபடுவதால், தான் கொடுத்த ஸ்பைடர் மேன் சிறப்பு ஆடையை அவரிடமிருந்து ஐயர்ன் மேன் திரும்பப் பெற்று விடுகிறார். மேலும் பீட்டர் பார்க்கரை அவரது அவஞ்சர்ஸ் குழுவில் இருந்தும் நீக்கி விடுகிறார். அதுவே உனது அதிகப்பிரங்கித்தனத்துக்கான தண்டனை என்றும் கூறிவிடுகிறார்.
இசுபைடர்-மேன்: ஹோம்கம்மிங் படத்தில் பீட்டர் பார்கர் என்பவர் இசுபைடர்-மேன் என்ற நிலை மற்றும் உயர்நிலைப் பள்ளி வாழ்க்கையை என இரண்டையும் நிலைப்படுத்த முயற்சிக்கிறார். 2015 பெப்ரவரியில் மார்வெல் ஸ்டுடியோஸ் மற்றும் சோனி ஆகியவை இசுபைடர்-மேன் பாத்திர உரிமைகளை பகிர்ந்து கொள்ளும் விதாமன ஒரு ஒப்பந்தத்தை எட்டின. அடுத்த சூன் மாதம், படத்தில் டாம் ஹாலண்ட் முதன்மைப் பாத்திரத்தை ஏற்று நடிக்கவும், ஜோன் வாட்ஸ் இயக்குனராகவும் ஒப்பந்தம் செய்யப்பட்டனர். இதைத் தொடர்ந்து டைன் டேலி மற்றும் ஜேக்கப் படலோன் ஆகியோரை ஒப்பந்தம் செய்தனர். 2016 ஏப்ரலில் மார்வல் திரைப் பிரபஞ்சத்தின் ராபர்ட் டவுனி ஜூனியர் பாத்திரங்களான டோனி ஸ்டார்க் / அயன் மேன் என்ற பாத்திரங்கள் உள்ளிட்ட கூடுதல் நடிகர்களைச் சேர்ந்து இந்த படத்தின் பெயர் வெளியிடப்பட்டது.
அந்த சாதனைக்கு பிறகு அடுத்த வேலை வரும் வரை மக்களோடு மக்களாக வாழும் படி அறிவுறுத்துகிறார் அயன் மேன் எனப்படும் ராபர்ட் டவுனி ஜூனியர். இதையடுத்து பள்ளி செல்லும் பீட்டர் பார்க்கர் மீண்டும் பல்வேறு சாதனைகளை படைக்க வேண்டும் என்று ஏங்கிக் கொண்டிருக்கிறார். அப்போது திருட்டு உள்ளிட்ட சிறிய குற்றங்கள் செய்பவர்களை காவல்துறையிடம் மாட்டிவிடுகிறார். அப்போது அவர்களிடம் அதிபயங்கரமான ஆயுதங்கள் இருப்பதையும் பார்க்கிறார். இதையடுத்து, அந்த ஆயுதங்களை அவர்களுக்கு விநியோகிப்பது யார் என்பதை கண்டுபடிக்கும் முயற்சியிலும் ஈடுபடுகிறார். இதனை அயன் மேனிடம் சொல்கிறார். ஆனால் இசுபைடர்-மேனின் பேச்சை அயன் மேன் பொருட்படுத்தாததால், அந்த ஆயுதங்கள் விநியோகம் செய்பவர்களை கண்டுபிடிக்கும் முயற்சியில் களமிறங்குகிறார்.
ஸ்பைடர் மேன்: ஹோம்கம்மிங் 28 சூன் 2017 அன்று ஹாலிவுட்டில் திரையிடப்பட்டது, மேலும் 7 சூலை 2017 இல் அமெரிக்காவில் 3டி, ஐமேக்ஸ் மற்றும் ஐமேக்ஸ் 3டி இல் வெளியிடப்பட்டது. இப்படம் உலகளவில் $880 மில்லியன் டாலர்கள் வசூலித்தது. மிக வெற்றிகரமான இரண்டாவது ஸ்பைடர் மேன் திரைப்படம் மற்றும் 2017 ஆம் ஆண்டின் மிக அதிக அளவில் வசூல் செய்த படம் ஆகும். மேலும் இது விமர்சகர்களிடன் இருந்து நேர்மறையான விமர்சனங்களைப் பெற்றது. இப்படத்தின் தொடர்ச்சியானது 5 சூலை 2009 அன்று இசுபைடர்-மேன்: பார் பிரம் ஹோம் என்ற பெயரில் வெளியானது. மற்றும் மூன்றாம் பாகமான இசுபைடர்-மேன்: நோ வே ஹோம் என்ற திரைப்படம் 17 டிசம்பர் 2021 ஆம் ஆண்டு வெளியானது.
பிறகு ஒரு சொதப்பலான ஒரு இசுபைடர்-மேன் ஆடையை அணிந்தபடியே, பல சாகசங்களைச் செய்து வில்லனைக் காவல்துறையிடம் பிடித்துக்கொடுத்து அயர்ன் மேனின் பாராட்டைப் பெறுகிறான் பீட்டர் பார்க்கர். டோனி ஸ்டார்க் இப்போது பீட்டர் பார்க்கருக்கு புதிய அதிநவீன ஸ்பைடர்மேன் ஆடையை அளிக்கிறார். மேலும் ஸ்பைடர்மேனை அவருடைய சக்திவாய்ந்த மனிதர்களின் அமைப்பான அவென்சர்ஸில் இணைய அவருக்கு ஒரு வாய்ப்பும் கொடுக்கிறார். இருந்தாலும் நடந்த சம்பவங்களை யோசித்த பீட்டர் பார்க்கர் இனிமேல் சாதாரணமான மக்களுக்கு உதவிசெய்யும் சராசரி ஸ்பைடர்மேனாகவே இருக்க ஆசைப்படுவதாக பெருந்தன்மையுடன் முடிவு எடுத்து டோனி ஸ்டார்க்கின் நன்மதிப்பை பெறுகிறான்.
இது இசுபைடர்-மேன் திரைப்பட மறுதொடக்கத்தில் இரண்டாவது மற்றும் மார்வல் திரைப் பிரபஞ்சத்தின் பதினாறாவது திரைப்படம் ஆகும். இப்படத்தின் திரைக்கதையானது ஜொனாதன் கோல்ட்ஸ்டைன், ஜான் பிரான்சிசு டேலி, ஜோன் வாட்ஸ், கிறிஸ்டோபர் போர்டு, கிறிஸ் மெக்கேனா மற்றும் எரிக் சோமர்ஸ் ஆகியோர் அடங்கிய குழுவால் எழுதப்பட்டது. கேவின் பிகே மற்றும் அமி பாஸ்கல் ஆகியோரால் தயாரிக்கப்பட்ட இப்படத்தை ஜோன் வாட்ஸ் என்பவர் இயக்க, டாம் ஹாலண்ட், மைக்கேல் கீட்டன், ஜான் பெவ்ரோ, ஜெண்டயா, கிவ்வினெத் பேல்ட்ரோ, டொனால்ட் குளோவர், ஜேக்கப் படலோன், டைன் டேலி, மரிசா டோமே மற்றும் ராபர்ட் டவுனி ஜூனியர் ஆகியோர் நடித்துள்ளனர்.
2015 ஆம் ஆண்டு வெளிவந்த கேப்டன் அமெரிக்கா: சிவில் வார் என்ற படத்தில் ஒரு முக்கிய காட்சியில் பீட்டர் பார்க்கர் எனப்படும் இசுபைடர்-மேன் பங்கேற்றிருப்பார். அதில் அவெஞ்சர்கள் எனப்படும் மீநாயகங்களுடன் இணைந்து பல்வேறு சாதனைகளை படைத்திருப்பார். அந்த படத்தின் தொடர்ச்சியாகவே 'இசுபைடர்-மேன்: ஹோம்கம்மிங்' உருவாகியிருக்கிறது.
இசுபைடர்-மேன்: ஹோம்கம்மிங் என்பது 2017 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது மார்வல் காமிக்சின் கதாபாத்திரமான இசுபைடர்-மேன் என்ற கதாபாத்திரத்தை அடிப்படையாகக் கொண்டு கொலம்பியா பிக்சர்ஸ் மற்றும் மார்வெல் ஸ்டுடியோஸ் ஆகியவை இணைந்து தயாரிக்க, சோனி பிக்சர்ஸ் என்ற நிறுவனம் விநியோகம் செய்தது.
படத்தின் முதன்மை படப்பிடிப்பு 2016 சூன் அன்று ஜோர்ஜியாவின் ஃபயௌட் கவுண்டியில் உள்ள பைன்வுட் அட்லாண்டா ஸ்டுடியோவில் தொடங்கி, அட்லாண்டா, லாஸ் ஏஞ்சல்ஸ் மற்றும் நியூயார்க் நகரங்களில் தொடர்ந்து நடந்தது. முந்தைய இசுபைடர்-மேன் படங்களில் இருந்து இந்த திரைப்படத்தை வேறுபடுத்திக் காட்ட தயாரிப்பு குழு முயற்சி செய்தது.
இதன்பின் கிளேரும் ஜுராசிக் வேர்ல்ட்-டின் முன்னாள் தொழில்நுட்ப வல்லுநர் பிராங்க்ளின் வெப்-பும் ஈஸ்லா நுப்லாருக்குச் சென்று அதன் கண்காணிப்புக் கட்டமைப்பை மீளியக்குகின்றனர். இவ்வேளையில் கென் வீட்லி தலைமையிலான கூலிப்படையோடு இணையும் ஓவனும் தொல்விலங்கு மருத்துவர் ஸியா ரோட்ரிக்ஸும் புளூவை மீட்கின்றனர். அப்போது குழுவினருக்குள் ஏற்படும் மோதலில் புளூ சுடப்படுகிறது. வீட்லி ஓவனை மயக்கப்படுத்துகிறார். இவரையும் கிளேர், பிராங்க்ளின் ஆகியோரையும் தீவில் கைவிட்டபின், புளூவிற்கு சிகிச்சையளிக்க ஸியாவைப் பணையக்கைதியாக அழைத்துச் செல்கிறார் வீட்லி. மீட்கப்பட்ட தொன்மாக்களோடு கூலிப்படைக் கப்பல் தலைநிலம் திரும்புகிறது. பிற விலங்குகள் எரிமலை வெடிப்பில் இறக்கின்றன. மயிரிழையில் அக் கப்பலுக்குள் நுழையும் கிளேர், ஓவன், பிராங்க்ளின் ஆகியோர், டி-ரெக்ஸின் குருதியை புளூவுக்கு மாற்றி அதன் உயிரைக் காக்க ஸியாவுக்கு உதவுகின்றனர். மேலும், மீட்கப்பட்ட தொன்மாக்கள் எதற்காகவோ ஒரு இரகசிய இடத்துக்குக் கொண்டுசெல்லப்படுவதை உணர்கின்றனர்.
இதற்கிடையே லாக்வுட் மாளிகையில், மில்ஸும் ஏலதாரர் எவர்சோலும், மீட்கப்பட்ட தொன்மாக்களை கறுப்புச் சந்தையில் ஏலம் விட இரகசியமாகத் திட்டமிடுகின்றனர். மேலும் இன்டாமினஸ் மற்றும் ராப்டர் டி.என்.ஏக்களைக் கொண்டு மரபியலாளர் ஹென்றி வூ உருவாக்கிய ஆயுதமயமான கலப்பினத் தொன்மாவான இன்டோராப்டரை முன்னோட்டமிடவும் எண்ணுகின்றனர். புளூவின் குருதியில் கலப்பு ஏற்பட்டுள்ளதை அறியாத வூ, அதன் டி.என்.ஏவைக் கொண்டு, கட்டளைகளுக்குப் பணியும் மேம்பட்ட இன்டோராப்டர் ஒன்றை உருவாக்க எண்ணுகிறார். இவையனைத்தையும் ஒட்டுக்கேட்கும் மெய்ஸி , தன் தாத்தாவிடம் இதைத் தெரிவிக்கிறார். மில்ஸின் திட்டத்தை எதிர்க்கும் லாக்வுட், அவரால் கொல்லப்படுகிறார். (மெய்ஸி உண்மையில் லாக்வுட்டின் காலமான மகளிடமிருந்து படியெடுக்கப்பட்டவர் எனவும், இதுபோன்ற முயற்சியை எதிர்த்த ஹேமன்ட், லாக்வுட் உடனான நட்பை முறித்துக்கொண்டமையும் பின்னர் தெரியவருகிறது.)
இதற்கிடையே ஜுராசிக் வேர்ல்ட்-டின் முன்னாள் செயன்முறை மேலாளரான கிளேர் டியரிங், தொன்மாக்களைக் காக்கும் நோக்கில் என்ற அமைப்பை நிறுவுகிறார். தொன்மாக்களை மீட்பதற்கு எதிராக மேலவையில் தீர்மானம் நிறைவேறுவதைத் தொடர்ந்து, ஹேமன்டின் முன்னாள் கூட்டாளியான பெஞ்சமின் லாக்வுட், கிளேரை வடக்கு கலிபோர்னியாவிலுள்ள தன் பண்ணை வீட்டுக்கு வரவழைக்கிறார். லாக்வுட்டும் அவரது உதவியாளர் ஈலை மில்ஸும், தொன்மாக்களை ஒரு புதிய தீவுக் காப்பகத்துக்கு மாற்றும் திட்டத்தை வெளிப்படுத்துகின்றனர். ஈஸ்லா நுப்லாரின் விலங்குகளைக் கண்டறியத் தேவையான பின்தொடர்வுக் கட்டமைப்பை மீளியக்க கிளேரின் உதவி தேவைப்படுகிறது. அங்கு எஞ்சியுள்ள ஒரே வெலாசிராப்டரான புளூ-வை மீட்கும் பொறுப்பை ஜுராசிக் வேர்ல்ட்-டின் முன்னாள் ராப்டர் பயிற்சியாளரும் தன் முன்னாள் தோழனுமான ஓவன் கிரேடியிடம் கிளேர் ஒப்படைக்கிறார்.
வெலாசிராப்டரைக் காண்பிக்க முந்தைய படத்தில் மோஷன் கேப்சர் பயன்படுத்தப்பட்டாலும், இம்முறை தொழில்நுட்பம் போதாதென கருதியது. அதற்கு மாற்றாக, முன்பு செய்யப்பட்ட அனிமேஷனைப் பயன்படுத்த முடிவானது. இருப்பினும், பயோனாவுக்கு உதவும் முன்காட்சியாக்கமாக ஓரளவு மோஷன் கேப்சர் செய்யப்பட்டது. தொன்மாக்கள் திரளாகத் தோன்றும் காட்சிகளுக்காக பயன்பட்டது. மேலும் அக் காட்சிகளை உருவாக்கும் நோக்கில், குதிரைகளின் ஓட்டத்தைக் காட்டும் உயர்விரைவு புகைப்படங்களை போட்டுப்பார்த்தது. புளூ - இன்டோராப்டர் மோதல் காட்சி இலண்டனில் வடிவமைக்கப்பட்டு -ஆல் செய்யப்பட்டது. இக் காட்சிக்கு முன்காட்சியாக்கம் இல்லாமையால் இதை சவாலான காட்சி என்றார் அசைவூட்ட மேற்பார்வையாளர் ஜான்ஸ் ரூபின்சிக்.
இது படப்பிடிப்புக்காக உருவான முதல் அசைவூட்ட மாதிரிகளில் ஒன்றாகும்.முந்தைய படத்தில் தோன்றிய டி. ரெக்ஸின் மாதிரியை அடிப்படையாகக் கொண்டு முழு அளவிலான தலை மற்றும் தோள்கள் இணைந்த முப்பரிமாண மாதிரியாக ஸ்கேன்லன் இதை உருவாக்கினார். மூச்சுவிடல், தலையை நகர்த்துதல் ஆகிய திறன்களைக் கொண்டிருந்த இம் மாதிரி, இயக்குபிடிகளால் இயங்கியது. குருதிப்பரிமாற்றக் காட்சியில் இது பயன்பட்டது. இக் காட்சியின் துவக்க ஷாட்கள் அசைவுயூட்ட மாதிரியை மட்டும் பயன்படுத்தின. இறுதி ஷாட்களில் முழுமையாக மட்டுமே பயன்பட்டது. இடையில் எடுக்கப்பட்ட ஷாட்கள் இரு முறைகளையும் பயன்படுத்தின.
இப் படத்தில் முன்னெப்போதையும்விட மிகுதியான தொன்மாக்கள் தோன்றுகின்றன. முந்தைய படங்களில் தோன்றாத அலோசாரஸ், பேரியோனிக்ஸ், கார்னோடாரஸ், ​​சைனோசெராடாப்ஸ்,ஸ்டிஜிமோலோக் மற்றும் இன்டோராப்டர் உள்ளிட்ட புதிய தொன்மாக்களைச் சேர்க்க பெயோனா விரும்பினார். துவக்கத்தில் வெள்ளை, கருப்பு ஆகிய நிறங்களில் இரு இன்டோராப்டர்கள் இடம்பெறுவதாக இருந்தன. காயின் மற்றும் ஆபேல் கதையை நினைவூட்டும் வகையில், வெள்ளையை கருப்பு கொல்வதாக இருந்தது. எனினும் திரைக்கதைக்குத் தேவையில்லை என்பதால் வெள்ளை நீக்கப்பட்டது. இதேபோன்ற நிலை டைலோஃபோசாரஸுக்கும் ஏற்பட்டது.
உலகளவில் $ 130 கோடிக்கு மேல் வருவாய் ஈட்டிய இப் படம் , 100 கோடி டாலர் இலக்கைக் கடந்த மூன்றாவது ஜுராசிக் வரிசைப் படமாக அமைந்தது. மேலும் 2018-இல் அதிக வருவாய் ஈட்டிய மூன்றாவது படமாகவும் , இதுவரை அதிக வருவாய் ஈட்டிய 12-ஆவது படமாகவும் ஆனது. இப் படத்தில் பிராட் மற்றும் ஹோவர்டின் நடிப்பு, பெயோனாவின் இயக்கம், காட்சி வேலைப்பாடுகள் மற்றும் "வியத்தகு இருண்ட தருணங்கள்" ஆகியவை பாராட்டப்பெற்றன. , மறுபுறம் இத் தொடர் முன்பே நிறைந்திருக்கவேண்டியது என்பதாகக் கூறிய சில திறனாய்வாளர்கள் இப் படத்தின் திரைக்கதை மற்றும் கதைப்போக்கை விமர்சித்தனர்.
இதன்பின் சிறைப்பட்ட தொன்மாக்கள் உள்ள கிடங்கில் ஹைட்ரஜன் சயனைட் நச்சுவளி கசிவதால் அவற்றுக்கு அச்சுறுத்தல் ஏற்படுகிறது. ஓவனின் எதிர்ப்பை மீறி அவற்றை விடுவிக்கிறார் மெய்ஸி. இன்டாமினஸின் எலும்புடன் தப்ப முயலும் மில்ஸை டி-ரெக்ஸ் கொன்று அவ்வெலும்பையும் மிதித்து அழிக்கிறது. ஓவன், கிளேர், மெய்ஸி, ஸியா, பிராங்க்ளின் ஆகியோர் தப்புகின்றனர். புளூவும் பிற தொன்மாக்களும் லாக்வுட் மாளிகைப் பகுதியிலிருந்து வெளியேறுகின்றன.
ஜுராசிக் வேர்ல்ட்: ஃபாலன் கிங்டம் என்பது 2018 -இல் வந்த அமெரிக்க அறிபுனை சாகசத் திரைப்படம் ஆகும். மேலும் இது ஜுராசிக் வேர்ல்ட் முத்தொகுதியின் இரண்டாம் படமும், ஒட்டுமொத்த ஜுராசிக் பார்க் தொடரின் ஐந்தாம் படமும் ஆகும். இதற்கு முந்தைய படத்தின் இயக்குனர் கோலின் திரெவாரோவும் முதல் இரண்டு படங்களை இயக்கிய ஸ்டீவன் ஸ்பில்பேர்க்கும் நிர்வாகத் தயாரிப்பாளர்களாகச் செயல்பட்டுள்ளனர்.
மேலும் முந்தைய தொடர்ச்சிகளைவிட மிகுதியான மேம்பட்ட அசைவூட்டத் தொன்மாக்கள் இப்படத்தில் பயன்படுத்தப்பெற்றுள்ளன. மனிதர்களுக்கும் தொன்மாக்களுக்கும் இடையிலான தொடர்பு முன்னதை விட இப்படத்தில் நெருக்கமாக அமைந்துள்ளமையே இதற்குக் காரணம். இவற்றின் பயன்பாட்டால் நடிகர்களும் ஊக்கத்தோடு பணியாற்றியதை பெயோனா குறிப்பிட்டார். எனினும் ஸ்கேன்லன், இம்முறையிலுள்ள சிக்கல்களையும் குறிப்பிட்டார்.
2018-ஆம் ஆண்டில் வாசிங்டன், டி. சி.யிலுள்ள அமெரிக்க மேலவை, ஈஸ்லா நுப்லாரில் நிகழவுள்ள எரிமலை வெடிப்பிலிருந்து அங்குள்ள தொன்மாக்களை மீட்பது குறித்து ஆலோசிக்கிறது. பல ஆண்டுகளுக்குமுன் அங்கிருந்த ஜுராசிக் பார்க் அழிந்தபோது தப்பிய கணித வல்லுநர் இயான் மால்கம் சாட்சியமளிக்கையில், ஜான் ஹேமன்ட் செய்த தவறைத் திருத்தவேண்டுமெனில் அவ்விலங்குகளைச் சாகவிடவேண்டும் என வலியுறுத்துகிறார்.
புளூ காயம்பட்டுச் சிகிச்சைபெறும் காட்சிக்காக உருவான அசைவூட்ட மாதிரியை 12 பேர்வரை இயக்கினர். முதலில் மாதிரியோடும் பின் இல்லாமலும் ஆக இருமுறை இக் காட்சி படமாக்கப்பட்டது. பின்னர் இரு பதிவுகளும் ஒன்றிணைக்கப்பட்டு இறுதி வடிவம் தயாரானது. வடிவத்துக்காக முந்தைய படத்தை அசைவூட்டர்கள் பார்வையிட்டனர். புளூவின் அசைவுகள் நாயை ஒத்திருப்பதாக விக்கரி கூறினார்.
2015-ஆம் ஆண்டு ஈஸ்லா நுப்லார் தீவிலிருந்த ஜுராசிக் வேர்ல்ட் அழிந்தபின்,அப் பூங்காவின் கடற்காயலில் இறந்துபோன இன்டாமினஸ் ரெக்ஸ்-இன் டி.என்.ஏவைச் சேகரிக்க ஒரு கூலிப்படை வருகிறது. அதன் எலும்பொன்றை எடுத்தபின் அவர்களை டைரனோசாரஸ் ரெக்ஸ், மோஸசாரஸ் ஆகியன தாக்குகின்றன. இதில் ஒருவர் உயிரிழந்தபின் பிறர் தீவிலிருந்து தப்புகின்றனர்.
படத்துக்காக செய்யப்பட பொம்மலாட்ட மாதிரிகளில் ராப்டர் குட்டி ஒன்றும் அடங்கும். ஓவனுடன் தொடர்புகொள்ளும் காட்சியில் இது தோன்றுகிறது. இக் காட்சியின் இறுதி ஷாட்கள், ஈராழி தொலையியக்கி பொம்மைகளைப் பயன்படுத்தின. இப் பொம்மைகள் துள்ளுவதற்காக சுருள்வில் இணைக்கப்பட்டது.
பின்னர் அமெரிக்க மேலவையின் புதிய அமர்வொன்றில் பேசும் மால்கம், மனிதர்களும் தொன்மாக்களும் இணைந்து வாழவேண்டிய புதிய ஜுராசிக் காலம் பிறந்துள்ளதை அறிவிக்கிறார். படத்தின் இறுதிக் காட்சியில், விடுதலையான பல்வேறு தொன்மாக்கள், காட்டிலும் புறநகர்ப் பகுதிகளிலும் உலவுகின்றன.
முந்தைய படத்தில் நடித்த கிறிஸ் பிராட், பிரைஸ் டல்லாஸ் ஹோவர்ட், பி. டி. வோங் ஆகியோர் மீண்டும் நடித்துள்ளனர். முதல் இரண்டு படங்களில் தோன்றிய ஜெஃப் கோல்ட்ப்ளும் தன் பாத்திரத்தை மீண்டும் ஏற்றுள்ளார். பிறர் புதுமுகங்களாவர்.
அசைவூட்டத் தொன்மாக்களைப் பெரிதாகக் காட்டவேண்டுமெனில் அவற்றைக்கொண்டு படத்தின் ஷாட்களை மிகுதியாக நிரப்பவேண்டாம் என ஸ்பில்பேர்க் பரிந்துரைத்தார். இவற்றைக் செய்ய பைன்வுட் ஸ்டுடியோவைச் சேர்ந்த 35 பேர் எட்டு மாதங்கள் உழைத்தனர்.
முந்தைய படத்தின் கதைக்களமான ஈஸ்லா நுப்லார் தீவிலேயே இப் படத்தின் கதையும் நடைபெறுகிறது. இத் தீவு ஓர் எரிமலை வெடிப்பால் அழியுமுன் ஓவன் கிராடி-யும் கிளேர் டியரிங்-கும் அங்கு எஞ்சியுள்ள தொன்மாக்களை மீட்க முயல்கின்றனர்.
முதலை மீன் என்ற மீன் இனமானது, வட அமெரிக்கா மீன்களிலேயே, மிகப்பெரியதென அறிவிக்கப் பட்டுள்ளது. இம்முதலை மீன் பல்லாண்டுகளாக இருக்கும் மிகப் பழமையான மீன் இனமாக புவியில் வாழ்கிறது. பரந்த உப்புநிலை மாற்றத்திற்கிசைவான மீன் இனமானது, வாழும் தொல்லுயிர் எச்சம்ஆகும். இது கடல்வாழ் உயிரினங்களின் வகைப்பாட்டியல் படி அக்டினோட்டெரிகீயை என்று அழைக்கப்படும் நடுத்துடுப்பு மீன் கீழ்வகுப்பைச் சார்ந்தது ஆகும். இதன் தொல்லுயிர் எச்சச் சுவடுகள், முன்கிரிடேசியசு காலத்திலேயே உள்ளதாகத் தெரிவிக்கிறது. அதாவது 10கோடி ஆண்டுகளுக்கு முன்னமேயே இருந்தது. இந்த இனமே, இந்த உயிரியல் வகுப்பில் மிகப்பெரிய இனமாகத் திகழ்கிறது.
இவ்வகை மீன் இனங்கள், அமெரிக்க ஐக்கிய நாடுகளின் தென்பகுதி முழுவதும் உள்ள அமெரிக்க மாநிலங்களிலும், மெக்சிகோ வளைகுடாவிலும் பரந்து காணப்படுகின்றன. இது பலதரப்பட்ட நீர்நிலைகளிலும் வாழும் இயல்புடையன என்பதால், உப்புகளின் அளவு வேறுபட்டு இருக்கும் இடங்களிலும், புதர் நிறைந்துள்ள நீர் நிலைகளிலும், நன்னீர் பகுதிகளிலும் ஏரிகளிலும் நன்கு வாழ்கின்றன. அமெரிக்க நாடுகளில் 50 ஆண்டுகளுக்கும் மேலாக இவை தொந்தரவு தரும் ஆபத்து மீனினமாகத் தடைசெய்யப்படு, அவைகளை நீர்நிலைகளில் இருந்து அகற்றும் பணியை அரசே செய்தது. 1980 களுக்குப் பிறகு, இது குறித்த சூழியல் விழிப்புணர்வால், இம்மீன் இனத்திற்கு சட்டப் பாதுகாப்பு தந்துள்ளனர்.
இதன் ஒட்டு மொத்த வடிவம் நீர்மூழ்கிக் குண்டு போன்று இருக்கும். இதன் செதில்கள், மற்ற மீன்களைப் போல அல்லாமல், எலும்புகள் போல காணப்படுகிறது. மேற்புற நிறமானது பழுப்பாகத் தொடங்கி, அடிப்பகுதி வரவர மஞ்சளாகவும், சாம்பல் நிறமாகவும் அமைந்து உள்ளது. அவற்றின் மேற்புற பற்கள் இரு வரிசையாக, சுறாவில் இருப்பது போல இருக்கிறது. அதனால் தனது இறையை நன்கு கவ்விக் கொள்ளப் பயனாகிறது. நீர்பறவைகளையும், சிறிய பாலூட்டிகளையும் இது விரும்பு உண்ணும் இயல்பு உடையதாக உள்ளன. இதற்காக இவை நீரின் மேற்பரப்புக்கு வந்து ஒளிந்து பிடிக்கும் திறனைப் பெற்றுள்ளன.
இதன் எண்ணிக்கைக் குறைந்து வருவதாகக் கண்டறியப்பட்டுள்ளதால், அமெரிக்கா, மெக்சிகோ நாடுகளில் இதனைப் பிடிக்கும் அளவிற்கு சட்டங்கள் உள்ளன. இவற்றில் உடற் கழிவுகள் குறைவாக இருப்பதால், இலாபம் தரும் மீன் விற்பனையாளர், இவற்றினை பிடிப்பதில் ஆர்வம் காட்டுகின்றனர். இவற்றின் வயிறுகளை ஆய்ந்த போது, மீன் பிடி சிறு கருவிகளும், படகுகளின் பாகங்களும், நீர்பறைவைகளும் இருப்பதை கண்டறிந்துள்ளனர். இவற்றின் நோய் எதிர்ப்பு திறன் அதிகமாக உள்ளதாலும், புது வாழிடங்களை இது ஏற்றுக் கொண்டு வளர்வதாலும், இதனை அருங்காட்சியகங்களிலும், ஆவலுடன் வளர்த்து வருகின்றனர்.
இதன் ஆங்கிலப் பெயரானது, அமெரிக்க முதலை யை ஒத்துள்ளது. அம்முதலைக்கு நீண்ட மூக்குப்பகுதியும், அதன் கூர்மையான பற்கள் அமைப்புமே ஆகும். துண்டு துண்டாகக் கிடைக்கும் நெடிய அறிவியல் ஆதாரங்களின் படி, இவ்வகை மீன்கள், 10 அடிகள் நீளம் வரையிலும், எடையானது வரையிலும் இருப்பதாகக் காட்டுகிறது. இருந்தபோதிலும் 2011 ஆம் ஆண்டு, பிடிக்கப்பட்ட முதலைமீன் நீளமும், எடையும் கொண்டதாக இருந்தது. மேலும், அம்மீனின் சுற்றளவு இருந்தது. இந்த மீன் இனங்களிடம், வெண்மைத் தோல் நோய் காணப்படுவது உறுதி செய்யப் பட்டுள்ளது.